stanford-oval/wikipedia huggingface dataset:
Järvenpää – Pasila
Kappaleet

Sydämen huoltomies – 2.58
Pohjantähti – 2.56
Kuuluuko, kuuntelen – 4.04
Rinnassa varkaan – 3.06
Cortinan matka – 2.41
Mikä saa miehen kulkemaan – 3.41
Kiiltokuvia ja katinkultaa – 3.12
Vanha kunnon rakkaus – 3.43
Untasi vartioin – 3.26
Sisua – 3.55
Miehet ovat menneet luotejakin päin – 3.36 (feat. Olli Haavisto, bonuskappale)
Tavallinen sankari

| Tavallinen sankari Matti Esko |
| --- | --- | --- |

Studioalbumin tiedot
 Äänitetty : 2007–2008
 Julkaistu: 20. helmikuuta 2008
 Tyylilaji: iskelmä
 Kesto: 37.37
 Levy-yhtiö: Edel Records
Matti Eskon muut julkaisut
| Sun lähelläsi 2006 | Tavallinen sankari 2008 | Halleluja 2011 |
Tavallinen sankari on 20. helmikuuta 2008 julkaistu Matti Eskon albumi. Levy sisälsi radiohitit Sinä olet rakas, Nauti ja elä sekä Tavallinen sankari. Albumilla on myös Matti Eskon uusi tulkinta tämän suurimmasta hitistä Rekkamies. Levy valittiin radiokanavien äänestyksessä Kuukauden Levyksi helmikuussa.
Kappaleet

Kaikki kappaleet sovittanut Pertti Haverinen.
Tavallinen sankari – 3.20 (säv. Pertti Haverinen, san. Ilkka Vainio & Pertti Haverinen)
Rekkamies (2008) – 3.44 (säv. ja san. Esa Nieminen & Juha Tapaninen)
Sinä olet rakas – 3.06 (säv. Haverinen, san. Jorma Toiviainen)
Äijät – 3.22 (säv. Haverinen, san. Vainio & Haverinen)
Siivet ja pala taivasta (säv. Timo Forsström, san. Kikka Laitinen)
Sen suukko sai aikaan – 3.35 (säv. Haverinen, san. Aappo I. Piippo, sov. Haverinen)
Älä jätä yksin yöhön – 3.09 (säv. Jussi Rasinkangas, san. Vexi Salmi)
Nauti ja elä – 3.21 (säv. ja san. Hannu Karjalainen)
Yhdessä päätettiin – 3.10 (säv. Haverinen, san. Toiviainen)
Silloin lauloi Virran Ola – 3.54 (säv. Rasinkangas, san. Salmi)
Linjoilla taas – 3.31 (säv. ja san. Kari Kuuva)
Pärnu JK Vaprus

Seuran logo
Pärnu Jalgpalliklubi Vaprus on jalkapalloseura Pärnun kaupungista. Seura pelaa vuonna 2025 Viron pääsarjassa Meistriliigassa. Seura on perustettu vuonna 1922. Seuran edustusjoukkueen päävalmentajana toimii Igor Prins.
Pieni karhu

| Pieni karhu |
| --- | --- |

Latinankielinen nimi:  Ursa Minor
Lyhenne:  UMi
Genetiivi:  Ursae Minoris
Symbologia:  Pieni karhu
Rektaskensio:  15h
Deklinaatio:  +75°
Ala taivaasta:  255 neliöastetta
Tähtien määrä (magnitudi < 3):  2
Kirkkain tähti:  Pohjantähti (2,02 mag.)
Meteoriparvet:  Ursidit
Naapuri- tähdistöt:  Lohikäärme  Kirahvi  Kefeus
 Näkyy leveysasteiden +90° ja −10° välillä  Näkyy Suomessa parhaiten joulukuussa 
Pieni karhu (latinaksi Ursa Minor (UMi), genetiivi Ursae Minoris) on yksi 88:sta nykyisin määritellystä tähdistöstä. Se sijaitsee taivaan pohjoisnavan ympäristössä. Tähdistössä olevaa pienehköä seitsemän tähden muodostamaa tähtikuviota kutsutaan Pieneksi Otavaksi tai Pikku-Otavaksi, koska se muistuttaa Ison karhun tähdistössä olevaa Otavaa.
Pienen Karhun kirkkain tähti on pohjoinen napatähti Pohjantähti (Polaris, α Ursae minoris). Tähdistön naapureita ovat Lohikäärme, Kefeus sekä Kirahvi.
Pohjantähti (α UMi, kirkkaus +2,02m), on keltainen superjättiläinen ja kefeidityyppinen muuttuva tähti, jonka värähtely on lähes päättymässä. Se on myös sekä spektroskooppinen että optinen kaksoistähti, jonka seuralainen – 8,8 magnitudin kääpiötähti – on 18 kaarisekunnin päässä. Pohjantähti on vajaan asteen päässä taivaannavasta, mutta sitä voidaan usein käyttää taivaannapana riittävällä tarkkuudella.
Kochab (beta (β) UMi) on punertava jättiläistähti, jonka kirkkaus on +2,2 magnitudia. Se oli pohjoisena napatähtenä 1100-luvulla eaa. Maan prekession takia taivaannapa ei pysy paikallaan tähtiin nähden, vaan se liikkuu hyvin hitaasti ympyrärataa.
Lambda (λ) UMi on yksi peruspisteistä tähtien suuruusluokkien määräämisessä. Sen kirkkaudeksi on sovittu +6,55m.
Pi (π) UMi on kaksoistähti, jonka komponenttien kirkkaudet ovat +6,1m ja +7,0m. V UMi on puolisäännöllinen muuttuja, jonka kirkkaus vaihtelee 7,4m–8,8m noin 72 vuorokauden jaksolla. W UMi on Algol-tyypin pimennysmuuttuja, joka himmenee kirkkaudesta +8.5m arvoon +9,6m aina 1,7 vuorokauden välein, kun toinen kiertävä tähti pimentää päätähden.
Diskordianismi

Pyhä Chao, jossa vasemmalla viisikulmio ja oikealla Erisin kultainen omena, jossa lukee ”kauneimmalle”.
Diskordianismi (engl. Discordianism) on antiikin Kreikan ja Rooman mytologiaan kuuluneen Eris (kreik.) ja Discordia (lat.) nimillä tunnetun jumalattaren ympärille muodostunut uskonto, joka perustettiin vuosien 1958–1959 aikana Yhdysvalloissa. Se mielletään usein paitsi parodiauskonnoksi, myös oikeaksi pakanaliikkeeksi. Diskordianismia kuvataan usein uskonnoksi, joka on naamioitunut vitsiksi, tai toisin päin. Diskordianismille onkin tyypillistä absurdius. Diskordianismi on saanut osin vaikutteita zen-ajattelusta ja -huumorista.
Parodisista elementeistään huolimatta Diskordianismi poikkeaa useimmista parodiauskonnoista, kuten esimerkiksi pastafarismista. Diskordianismi on läheistä sukua kaaosmagialle. Molemmille on yhteistä muun muassa ”ajattelutavan muutos” (engl. paradigm shifting), jossa tavoitteena on löytää olennainen toisten uskontojen rituaaleista ja maagisista järjestelmistä. Näin diskordianisti voisi suggestion avulla pyrkiä omaksumaan jonkun toisen uskonnon paradigman ja toteuttaa siihen kuuluvia rituaaleja. Tämä ei kuitenkaan tarkoita suoraan aikaisempien ajattelujärjestelmien hylkäämistä, vaan uusi paradigma syntyy aikaisemman rinnalle.
Diskordianismi koostuu siis sekä vanhoista zen-vaikutteista että postmodernista tai sen jälkeisestä länsimaalaisesta ajattelusta. Diskordianismiin ovat vaikuttaneet paljon muun muassa Timothy Learyn ihmismieltä käsittelevät teoriat. Learyn niin sanottua kahdeksan piirin mallia ihmisen tietoisuudesta on hyödyntänyt myös Robert Anton Wilson, joka on mahdollisesti tunnetuin diskordianismin popularisoija. Erityisesti Wilsonin yhdessä Robert Shean kanssa kirjoittama Illuminatus!-trilogia on tehnyt Diskordianismia tunnetuksi.
Länsimaisessa populaarikulttuurissa esiintyy silloin tällöin viittauksia Diskordianismiin. Esimerkiksi animaatiosarjassa The Grim Adventures of Billy & Mandy on kaaosta ja epäjärjestystä aiheuttava sivuhahmo Eris.
Historia

Diskordianismin perustivat Malaclypse nuorempi (Greg Hill) ja Omar Khayyam Ravenhust (Kerry Thornley).
Hill kirjoitti Principia Discordian, joka on diskordianismin pääasiallinen pyhä kirja ja kirjailijan suostumuksella vapaassa levityksessä. Kirjasta on tehty uusia painoksia (muun muassa Steve Jackson Games julkaisi oman laitoksensa, jossa on myös uutta aineistoa), ja sitä on levitetty myös internetissä erilaisina versioina.
Oppi

Toisin kuin monet muut uskonnot, joissa pidetään harmoniaa ja järjestystä myönteisinä ja kaaosta ja epäjärjestystä kielteisinä, diskordianismissa luovuutta pidetään tavoiteltavana ja tuhoisuutta vältettävänä. Täten myös epäjärjestyksen luovia ja myönteisiä puolia pidetään suotavina ja tavoiteltavina, kun taas järjestyksen tuhoisia puolia epäsuotavina ja vältettävinä.
Principia Discordiassa on kertomus Harmaanaaman Kirouksesta. Tarinan mukaan vuonna 1166 eaa. sai mies nimeltänsä Harmaanaama päähänsä, että maailmankaikkeus on täynnä järjestystä, ja tästä syystä päätti kaiken olevan vakavaa ja leikin syntiä. Tuntemattomasta syystä kukaan aikalaisista ei huomannut kaikkialla yhtälailla esiintyvää epäjärjestystä, ja hyväuskoisina ihmiset siirtyivät seuraamaan Harmaanaamaa. Tämä johti ajan myötä nykyiseen yhteiskuntaan, jossa järjestystä pidetään tilanteesta riippumatta positiivisena ja epäjärjestystä negatiivisena. Tästä jaottelusta johtuen joutuvat ihmiset sietämään myös järjestyksen tuhoisia ja rajoittavia puolia, ja epäjärjestyksen luovia piirteitä pidetään yhtä paheksuttavina kuin sen tuhoisia piirteitä.
Diskordianismin jumala on kreikkalainen Eris (latinalaiselta nimeltään Discordia), epäsopuisuuden ja kaaoksen jumalatar. Tärkein myytti kertoo Erisin kultaomenasta, jonka hän heitti häävieraiden joukkoon aiheuttaen lopulta Troijan sodan. Diskordialaisten lisäyksen mukaan Eris meni tämän tehtyään onnellisena yksin syömään nakkisämpylää. Tapahtumaa kutsutaan ensimmäiseksi tölväykseksi.
Uskonnon tulkintoja on vähintäänkin yhtä paljon kuin diskordianisteja, eikä diskordianismiin kuulu yhtenäisiä palvontamenoja tai muita yhtenäisiä rituaaleja.
Paavius

Principia Discordian mukaan kirkon paavi on ”jokaikinen mies, nainen ja lapsi tällä maapallolla.” Kirjan mukana on virallinen paavikortti, jota voi kopioida ja levittää vapaasti kenelle tahansa. Paavius ei kuitenkaan riipu tämän kortin haltijuudesta, kortti vain ilmoittaa että kyseinen henkilö on ”aito ja valtuutettu discordianistipaavi.”
Joidenkin paavikorttien kääntöpuolella lukee seuraava teksti paavien oikeuksista (vapaasti suomennettuna).
Paavin oikeudet sisältävät seuraavat, mutta eivät välttämättä rajoitu niihin:
Luomiskertomus

Diskordianismin mukaan aikojen alussa oli tyhjyys, jolla oli kaksi tytärtä: Eris, joka liittyi olemassaoloon, ja Aneris, joka liittyi ei-olemassaoloon. Eris syntyi raskaana, ja 55 vuotta syntymänsä jälkeen hän synnytti kaikki maailman olemassaolevat asiat. Syntyneet asiat koostuivat viidestä alkuaineesta: makea (sweet), boom (boom), lemu (pungent), pistely (prickle) ja oranssi (orange). Aneris, joka oli syntynyt hedelmättömänä, tuli mustasukkaiseksi ja varasti osan vastasyntyneistä tehden niistä näin omia, ei-olemassaolevia lapsiaan. Eris vannoi jatkavansa synnyttämistä, jottei Aneris voisi varastaa kaikkia hänen lapsiaan, ja Aneris taas vannoi ottavansa kaikki Eriksen lapset omikseen. Tästä syystä kaikki maailmaan syntyvät asiat häviävät aikanaan.
Alussa kaikki oli kaaosta, mutta Eris huomasi, että syntyneitä asioita järjestämällä hän pystyi luomaan uusia, kauniita asioita. Hän huomasi, että kaaos oli sekä järjestynyttä että epäjärjestynyttä, ja niinpä hän opetti järjestyksen ja epäjärjestyksen pelaamaan ja leikkimään keskenään.
Tyhjyys oli huolissaan siitä, että oli luonut ainoastaan olemassaolevan ja ei-olemassaolevan maailman, mutta jättänyt hengellisyyden huomiotta. Niinpä hän synnytti hengellisyyden, nimettömän veljen tyttärilleen. Jotta riitelevät tyttäret eivät tappelisi veljestä, tyhjyys päätti, että hengellisyys asuisi ensin Aneriksen kanssa ei-olemassaolossa, siirtyisi sitten Eriksen olemassaolevaan maailmaan, ja palaisi lopulta tyhjyyteen. Tästä syystä ihmisen henki syntyy tiettynä hetkenä, elää olemassaolevan maailmassa leikkien järjestyksen ja epäjärjestyksen kanssa, ja palaa lopulta kuollessaan tyhjyyteen.
Kalenteri

Diskordiaaninen kalenteri kuvataan Principia Discordiassa. Ajanlasku alkaa gregoriaanisen kalenterin vuodesta 1163 eaa.
Vuosi koostuu viidestä 73 päivän kaudesta: kaaos, epäsopu, sekaannus, byrokratia ja jälkiseuraus. Vuosi alkaa samana päivänä kuin gregoriaanisen kalenterin vuosi eli 1. tammikuuta, ja yhteensä vuodessa on 365 päivää. Joka neljäs vuosi karkauspäivä lisätään kaaoksen 59. ja 60. päivän väliin.
Lähes kaikkien Linux-jakelupakettien ohjelmavarannoista löytyy ohjelma ddate, joka tulostaa ruudulle päivän Diskordiaanisen kalenterin mukaan.
Diskordianismi Suomessa ja maailmalla

Monet diskordianistit toimivat täysin yhdistyksistä riippumattomina ja diskordianismin yhtenä kulmakivenä on pidetty ajatusta, jonka mukaan ”diskordianistien tulee pysyä yhdessä Erikseen” (Discordians must stick apart). Viime aikoina diskordianistit ympäri maailman ovat kuitenkin ryhtyneet järjestäytymään ja muun muassa keräämään historiikkeja liikkeen toiminnasta. Suomessa diskordianismia edustavia ryhmittymiä ovat muun muassa Pakanaverkko ry, Turun Eristinen Seura ry ja Suomen Äärimmäisen Vapaa Eristinen Liike. Pakanaverkko määrittelee diskordianismin yhdeksi edustamistaan pakanauskonnoista. Turun Eristisen Seuran diskordianismi edustaa niin aatteellista, filosofista kuin uskonnollistakin suuntausta, ”joka juontaa juurensa Principia Discordia -nimisen kirjoituskokoelman luomisesta alkaneeseen liikehdintään”. Suomen Äärimmäisen Vapaa Eristinen Liike on koettanut rekisteröityä uskonnolliseksi yhdyskunnaksi, mutta Patentti ja Rekisterihallitus hylkäsi hakemuksen vuonna 2015 ja Helsingin hallinto-oikeus hylkäsi yhdyskunnan valituksen vuonna 2016.
Kultainen omena, jossa lukee kreikaksi ”kauneimmalle”.
Karvinen (piirrossarja)

| Karvinen> Garfield and Friends |
| --- | --- |

 Sarjan tunnus.
Tyyli:  Animaatio
Kestoaika:  23 min
Pääosissa:  Lorenzo Music Thom Huge Gregg Berger Howard Morris Frank Welker
Alkuperämaa:   Yhdysvallat
Alkuperäiskieli:  englanti
Verkko:  Suomi: Yle TV2, MTV3, Sub, C More  Juniori
Esitetty:  Yhdysvallat: 17. syyskuuta 1988 – 17. joulukuuta 1994
Jaksoja:  121
Tuotanto
Tuottaja(t):  Jim Davis Lee Mendelson Phil Roman
Ohjaaja(t):  Jeff Hall Marija Miletic Dail Karen Peterson Tom Ray Mitch Schauer Tom Tataranowicz
Käsikirjoittaja(t):  Jim Davis Mark Evanier Sharman Divono
Tuotantoyhtiö(t):  Film Roman
Palkinnot
Voitetut:  Young Artist (1989)
Aiheesta muualla
IMDb 
Karvinen (engl. Garfield and Friends) on vuosina 1988–1994 valmistunut yhdysvaltalainen piirrossarja, joka perustuu Jim Davisin sarjakuvaan Karvinen. Alkujaan CBS-kanavalla esitetty sarja käsittää 121 puolituntista jaksoa. Sarjan on luonut yhdysvaltalainen ohjaaja ja tuottaja Phil Roman ja sen on käsikirjoittanut itse sarjakuvan luoja Jim Davis. Osa sarjan kohtauksista perustuu Davisin toiseen sarjakuvaan Orson. Sarja palkittiin vuonna 1989 Young Artist -palkinnolla parhaana piirrossarjana. Karvisen ääntä esitti näyttelijä Lorenzo Music.
Sarjan sisältämät osiot > Karvinen

Juoni on hyvin samanlainen kuin Karvinen-sarjakuvissakin. Karvinen viettää aikaa syöden lasagnea, juoden kahvia, pelotellen postimiestä ja kiusaten Oskua. Esko on aivan epätoivoinen ja Osku aivoton. Joskus juoni kuitenkin menee erilaiseksi kuin sarjakuvissa. Karvinen joutuu usein Oskun kanssa erilaisiin kommelluksiin, ja monesti Eskokin joutuu mukaan.
Sarjan sisältämät osiot > Orsonin farmi

Näissä jaksoissa esiintyvät Orson-sarjakuvan hahmot: Orson, Roi, Polo, Bää, Lanoliini, Myssykkä ja Kirjuri. Yleensä näissä jaksoissa piilee opetus. Joissakin Orson taas opettaa jotakin. Esimerkiksi kerran hän opetti Pololle ja katsojille piirretyn tärkeimmät asiat.
Sarjan sisältämät osiot > Karvisen lyhykäinen

Nämä lisät ovat puolen minuutin pituisia animaatiopätkiä, joiden juoni on otettu suoraan Karvisen sunnuntaisarjoista.
Sarjan sisältämät osiot > Orsonin lyhykäinen

Sama kuin Karvisen lyhykäinen, mutta niissä seikkailevat Orson kavereineen. Suurin osa näistä lyhykäisistä on keksitty tv-sarjaa varten. Vain muutama on otettu suoraan sunnuntaisarjoista.
Sarjan sisältämät osiot > Kirku-Binky

Kirku-Binkyt ovat yhtä pitkiä kuin lyhykäiset. Ero lyhykäisiin on se, että jokin henkilö tekee yleensä jotain tarkkaavaisuutta vaativaa ja Binky-klovni tulee pilaamaan sen huutamalla esimerkiksi: "Heei golffari!!!!". Sitten Binkyn uhriksi joutunut henkilö hermostuu ja suuttuu Binkylle. Kirku-Binkyt on suunniteltu ainoastaan tv-sarjaa varten eli ne eivät perustu Davisin sarjakuviin.
Äänirooleissa

Alkuperäiset ääninäyttelijät
| 0 | 1 | 2 |
| --- | --- | --- |
|  Lorenzo Music  | … |  Karvinen   |
|  Thom Huge  | … |  Esko, Roi, Binky-pelle   |
|  Gregg Berger  | … |  Osku, Orson   |
|  Howard Morris  | … |  Polo   |
|  Frank Welker  | … |  Myssykkä, Kirjuri, Bää   |
|  Julie Payne  | … |  Liisa Rohtovaara, Arlene, Lanoliini   |
|  Desirée Goyette  | … |  Misu   |
|  Gary Owens  | … |  kuuluttaja   |
|  June Foray  | … |  sivuäänet   |
|  Greg Berg  | … |  sivuäänet   |
|  Don Messick  | … |  Ludlow   |
|  Paul Winchell  | … |  Baggett   |
|  Tress MacNeille  | … |  hirviö   |
|  Susan Silo  | … |  sivuäänet   |
Suomalaiset ääninäyttelijät
| 0 | 1 | 2 |
| --- | --- | --- |
|  Pauli Virta  | … |  Karvinen  |
|  Jari Silventoinen  | … |  Esko, sivuäänet  |
|  Jape Kantola  | … |  Orson, Polo, sivuäänet  |
|  Pepe Laaksonen  | … |  Bää, sivuäänet  |
|  Christian Lönegren  | … |  Myssykkä, sivuäänet  |
Sarja Suomessa

Suomessa sarjaa esitti ensimmäisen kerran Yle TV2-kanava 1990-luvun alkuvuosina. Sarja esitettiin ensimmäisen kerran uusintana vuosina 1998–1999 Yle TV2-kanavalla. Viimeisimmän kerran sarjaa esitettiin tekstityksillä uusintana vuosina 2010–2012 MTV3-, Sub- sekä Sub Juniori-kanavilla.
Julkaisut

FS-Film julkaisi vuonna 2003 piirrossarjan jaksoja kolmella DVD:llä, joihin oli tehty suomenkielinen jälkiäänitys:
Karvinen TV-sarja #1
Karvinen TV-sarja #2
Karvinen TV-sarja #3
American Broadcasting Company

| American Broadcasting Company (ABC) |
| --- | --- |

Lähetykset alkoivat:  1943 (radio) 1948 (televisio)
Omistaja:  The Walt Disney Company
Tunnuslause:  "Start Here"
Maa:   Yhdysvallat
Näkyvyysalue:   Yhdysvallat  Meksiko  Kanada Karibia
Pääkonttori:  61 West 66th Street, Manhattan, New York
Aiemmin:  NBC Blue Network
Kotisivu:  http://abc.go.com
Infobox OKVirheellinen NIMI-arvo: 
ABC (lyhenne sanoista American Broadcasting Company) on vuonna 1943 perustettu yhdysvaltalainen radio- ja televisioyhtiö.
Yhtiön pääkonttori sijaitsee New Yorkissa. ABC näkyy Yhdysvaltojen lisäksi Kanadassa, Meksikossa ja joissakin Keski-Amerikan maissa.
Historia

Yhtiö perustettiin vuonna 1943 Yhdysvaltain telehallintoviraston määrättyä Radio Corporation of American myymään niin sanotun NBC Blue Networkin. Vuonna 1948 radion rinnalle tuli televisiotoiminta. Vuonna 1953 taloudellisissa vaikeuksissa ollut ABC fuusioitui Leonard H. Goldensonin johtaman United Paramount Theatersin kanssa. Nykyisin yhtiön omistaa The Walt Disney Company. ABC myi radiotoimintansa 2006 Citadel Broadcasting Corporationsille.
Tunnettuja sarjoja

ABC:n suosituimpia televisiosarjoja ovat olleet muun muuassa Batman, Onnen päivät, Kupla, Dynastia, Twin Peaks, Lost, Alias, Greyn anatomia, Scandal, Täydelliset naiset, Olipa kerran ja Ruma Betty.lähde?
Rekkamies

| ”Rekkamies” Matti Esko |
| --- | --- | --- |

Singlen tiedot
 Julkaistu:  16. kesäkuuta 1986
 Kesto: 08.02
 Levy-yhtiö: Sony Music Finland
Lordin muut singlet
|   | ”Rekkamies” 1986 |   |
Rekkamies on Matti Eskon vuonna 1986 levyttämä countryvaikutteinen iskelmä, jonka sanoitti Storyfilmi-elokuvatuotantoyhtiön Juha Tapaninen ja sävelsi Esa Nieminen alun perin Elovena-kaurahiutaleiden televisiomainoksessa käytettäväksi. Kampanjan tavoitteena oli parantaa aamuisen kaurapuuron mielikuvaa erityisesti poikien kohderyhmässä, ja keinoksi valittiin rekka-auton kuljettajan nostaminen televisiomainonnan avulla uudeksi kaurapuuroa syöväksi sankarihahmoksi. Kampanja toimi hyvin, ja samalla laulusta tuli hyvin suosittu myös itsenäisenä teoksena ja pakollinen osa Matti Eskon keikkaohjelmistoa. Esko levytti kappaleen uudelleen vuonna 2008.
Kappaleen kertosäkeistön ympärille on tehty myös vuonna 2022 rap-versio, jonka esittää räppäävä rekkamies, VähäE.
Kappaleet

Rekkamies – 4.03
Kaunis on kaipaus – 3.58
Texasin moottorisahamurhat (vuoden 1974 elokuva)

| Texasin moottorisahamurhat> The Texas Chain Saw Massacre |
| --- | --- |

Ohjaaja:  Tobe Hooper
Käsikirjoittaja:  Kim Henkel Tobe Hooper
Tuottaja:  Tobe Hooper
Säveltäjä:  Wayne Bell Tobe Hooper
Kuvaaja:  Daniel Pearl
Leikkaaja:  Sallye Richardson Larry Carroll
Pääosat:  Marilyn Burns Paul A. Partain Edwin Neal Jim Siedow Gunnar Hansen
Valmistustiedot
Valmistusmaa:  Yhdysvallat
Tuotantoyhtiö:  Vortex
Levittäjä:  Bryanston Distributing Company
Ensi-ilta:  Yhdysvallat: 11. lokakuuta 1974 Suomi: 1. marraskuuta 1996
Kesto:  83 minuuttia
Alkuperäiskieli:  englanti
Budjetti:  80 000–140 000 dollaria
Tuotto:  30 859 000 dollaria
Katsojat:  80 000–140 000 dollaria
Seuraaja:  Texasin moottorisahamurhaaja 2
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Texasin moottorisahamurhat (engl. The Texas Chain Saw Massacre) on yhdysvaltalainen vuonna 1974 valmistunut independent-kauhuelokuva, jonka on ohjannut Tobe Hooper. Elokuvan käsikirjoittajina toimivat Tobe Hooper ja Kim Henkel.
Elokuva kertoo kaveriporukasta, joka joutuu kannibaaliperheen uhreiksi Yhdysvaltojen Teksasissa. Elokuvaa markkinoitiin tositapahtumiin perustuvan houkuttelemaan laajempaa yleisöä ja toimimaan hienovaraisena kommentoinina aikakauden poliittisesta ilmapiiristä. Ohjaaja Hooper sai inspiraationsa elokuvaan yhdysvaltalalaisesta sarjamurhaajasta Ed Geinistä, vaikkakin elokuva juoneltaan on muuten suurimmalta osin kuvitteellinen.
Elokuvasta on myöhemmin tehty useita jatko-osia, joista viimeisin valmistui vuonna 2022.
Näyttelijät

| 0 | 1 | 2 |
| --- | --- | --- |
|  Marilyn Burns  | … |  Sally Hardesty   |
|  Paul A. Partain  | … |  Franklin Hardesty   |
|  William Vail  | … |  Kirk   |
|  Allen Danziger  | … |  Jerry   |
|  Teri McMinn  | … |  Pam   |
|  Gunnar Hansen  | … |  Leatherface   |
|  Edwin Neal  | … |  liftari   |
|  Jim Siedow  | … |  kokki   |
|  John Dugan  | … |  isoisä Sawyer   |
|  John Larroquette  | … |  kertoja   |
Vastaanotto Suomessa

Suomessa elokuva oli pitkään esityskiellossa voimakkaan psykologisen kauhun takia. Ensimmäisen kerran elokuva yritettin julkaista Suomessa osittain leikattuna vuonna 1990 elokuvalevittäjä Europa Visionin VHS-kasettijulkaisuna, mutta tämä kiellettiin kokonaan. Elokuvalevittäjä Cinema Mondo yritti vuonna 1994 hakea Texasin moottorisahamurhille ensimmäisen kerran esityslupaa, mutta elokuva edelleen kiellettiin kokonaan. Vuonna 1996 elokuva sai lopulta esitysluvan K-18 -ikärajalla ja sen ensi-ilta oli 1. marraskuuta 1996 Kino Engel 1 -elokuvateatterissa.
Vuonna 2001 elokuva julkaistiin leikkaamattomana Suomessa ensimmäisen kerran DVD-levynä ja VHS-kasettina Future Filmin julkaisemana. Myöhemmin elokuva on julkaistu uudelleen useaan otteeseen DVD- ja Blu-ray -levynä.
Vuonna 2024 elokuvan 50-vuotisjuhlan kunniaksi Suomen elokuvateatterien ohjelmistossa esitettiin elokuvan restauroitua versiota.
Aiheesta muualla

Kuvia tai muita tiedostoja aiheesta Texasin moottorisahamurhat (vuoden 1974 elokuva) Wikimedia Commonsissa
Länskäriliiga

Länskäriliiga on Lohjalla järjestetty junioreille tarkoitettu jalkapalloturnaus, jota on järjestetty vuodesta 1970 lähtien. Turnauksen järjestävät Länsi-Uusimaa -sanomalehti sekä paikallisseura Lohjan Pallo. Länskäriliiga on saanut nimensä Länsi-Uusimaa -lehden lempinimestä "Länskäristä".
Pelaajat

Länskäriliigaan osallistuu vuosittain keskimäärin 500 pelaajaa. Turnaukseen saa osallistua 5-10 -vuotiaat pojat ja tytöt sekä myös 11-vuotiaat tytöt. Iän mukaan pelaajat luokitellaan "nappuloiksi" "junioreiksi" ja "senioreiksi". Nappuloita ovat 5-6 -vuotiaat, junioreita 7-8 -vuotiaat ja 9-10 -vuotiaat ovat senioreita.
Joukkueet

"Länskikseen" osallistuu lähinnä Lohjan kaupunginosien sekä kylien joukkueita, mutta on ollut myös poikkeuksia. Esimerkiksi Saukkolasta ja Nummi-Pusulasta on tullut joukkueita mukaan.
Ainakin vuonna 2008 on ollut mukana joukkue, jossa on ollut pelkkiä tyttöjä. Joukkueiden pelaajamäärä on keskimäärin noin 15 pelaajaa. Joukkueiden nimet tulee Englannin, Espanjan ja Italian pääsarjojen joukkueista. Nimiä ovat muun muassa Barcelona, Chelsea ja AC Milan.
Kentät

Suurin osa alkusarjan otteluista pelataan Rantakentällä, joka sijaitsee Aurlahden rannassa ja on hiekkakenttä. Muutamat ottelut pelataan nurmikentällä, Asemanpellon pallokentällä. Senioreiden välierät pelataan Ojaniitun hiekkakentällä ja finaalit Harjun urheilukentällä.
Ottelut

Jokaisessa ikäluokassa kaikki joukkueet pelaavat toisiaan vastaan kaksi kertaa. Ainoastaan senioreissa on jatko-otteluita. Senioreiden sarjasta neljä parasta pääsee välieriin ja välierien voittajat taas kamppailevat mestaruudesta. Välierien häviäjät pääsevät pronssiotteluun.
Tuomarit

Turnauksessa tuomarit eivät ole täysikäisiä vaan lapsia. Turnauksen avulla Länsi-Uudenmaan erotuomarikerho kasvattaa uusia tuomareita.
Palkinnot

Kun turnaus on päättynyt, kaikki osallistuneet saavat mitalin ja diplomin sijoituksesta huolimatta. Paras joukkue senioreissa saa kiertopokaalin, joka kiertää pelaajien kotona sekä joukkueen palkintokaappiin menevän pokaalin. Kiertopokaaliin kaiverretaan nykyisin voittajajoukkueen nimi.